09/06/2015 | Administración LocalMunicipal
Ribeira
Notificación por edictos á Comunidade de Herdeiros de don Manuel J. Gago Enguix

Visto o Decreto de Alcaldía de data 26 de maio de 2015, mediante o que se resolve incoar expediente de xestión de biomasa aos titulares dunha finca localizada na rúa Río Azor, Palmeira, Riveira. Visto que os titulares da finca de referencia catastral 3241708NH0134S0001HH, Comunidade de herdeiros de D. Karel Pedro Leopoldo Ziata Yungan, son descoñecidos. A tenor do disposto no artigo 59.5 da Lei 30/1992, do 26 de novembro, reguladora do Réxime Xurídico das Administracións Públicas e do Procedemento Administrativo Común, modificado pola Lei 4/1999, do 13 de xaneiro, procédese para garantir o trámite da notificación, á publicación no BOP e no taboleiro de edictos do Concello de Riveira, o presente escrito: “Juan Manuel Salguero del Valle, Secretario Xeral do Concello de Riveira, notifícolle que a Alcaldesa en funcións, Dna. Mª Dolores Elorduy Callón (Decreto de substitución de data 25 de maio de 2015), ditou este decreto de 26 de maio de 2015: Ref.: Departamento de Medio Ambiente – Técnico de Medio Ambiente - ILFV - TMA/15XB001 TRABALLOS DE XESTIÓN DA BIOMASA / LIMPEZA DE FINCAS Visto o informe emitido polo Técnico Municipal de Medio Ambiente de data 6 de maio de 2015 no que manifesta: “(.) A raíz das queixas presentadas por veciños lindeiros, na data do 6 de maio de 2015 xirei visita de inspección a unha finca de tipoloxía urbana localizada na rúa Río Azor, núm.10, Palmeira, de referencia catastral 3241708NH0134S0001HH, co obxecto de comprobar as condicións nas que se atopa con respecto ás previstas na normativa sobre prevención de incendios forestais. Constatei que a parcela obxecto da inspección presenta vexetación accesoria de carácter arbustivo na franxa de protección de incendios das vivendas. De conformidade co establecido no punto 2 do artigo 21 ter da Lei 3/2007, do 9 de abril, de prevención e defensa contra os incendios forestais, no solo urbano, de núcleo rural e urbanizable delimitado, aplicaranse subsidiariamente os criterios establecidos nos artigos 20 bis, 21, 21 ter, 22 e 23, salvo aprobación específica de ordenanza municipal ou en defecto da mesma, que poderá elaborarse de conformidade co artigo 16 da lei. Polo tanto, correspóndelle ao titular do inmoble xestionar a biomasa vexetal existente na finca nas condicións seguintes: Na franxa dos 0 aos 10 m. perimetral ao solo urbano, de núcleo rural e urbanizable delimitado, así como arredor de edificacións, vivendas illadas e urbanizacións,. Eliminación de todo tipo de vexetación herbácea, arbustiva e arbórea. Na franxa dos 0 aos 30 m. perimetral ao solo urbano, de núcleo rural e urbanizable delimitado, así como arredor de edificacións, vivendas illadas e urbanizacións,. Estrato arbustivo e herbáceo: - Eliminación total da vexetación seca (vexetación arbustiva e herbácea seca). - Eliminación total da vexetación arbustiva e herbácea existente na parcela (ata 20 cm.). Estrato arbóreo: - Corta das árbores pertencentes a especies non permitidas na franxa dos 30 m. dende a edificación (piñeiros, eucaliptos,.). - En todo caso poderán conservarse outras especies arbóreas (carballos, castiñeiros, bidueiros, ameneiros, sobreiras,.) nas condicións que sinala a normativa (masas mixtas e distanciadas 7 m. entre elas, árbores de 0-11,4 m. poda ata 1/3 da altura, árbores >11,4 m. poda mínimo 4 m.). Na franxa dos 30 aos 50 m perimetral ao solo urbano, de núcleo rural e urbanizable delimitado, así como arredor de edificacións, vivendas illadas e urbanizacións,. Estrato arbustivo e herbáceo: - Eliminación total da vexetación seca (restos de poda, vexetación arbustiva e herbácea seca). - Eliminación total da vexetación arbustiva e herbácea existente na parcela (ata 20 cm.). Estrato arbóreo: - Poderán conservarse as árbores de calquera especie nas condicións que sinala a normativa (formando masas mixtas e distanciadas 7 m. entre elas, árbores de 0-11,4 m. poda ata 1/3 da altura, árbores >11,4 m. poda mínimo 4 m.). Nesas condicións, quedaría comprobado que a parte titular da parcela sinalada na táboa anterior incumpre co establecido na normativa sobre xestión da biomasa vexetal (.)”. Vista a lexislación seguinte: Lei 9/2002, do 30 de decembro, de ordenación urbanística e protección do medio rural de Galicia e Decreto 28/1999, de 21 de xaneiro, polo que se aproba o Regulamento de disciplina urbanística para o desenrolo e aplicación da Lei do solo de Galicia, Decreto 105/2006, do 22 de xullo, polo que se regulan medidas relativas á prevención de incendios forestais, á protección dos asentamentos no medio rural e á regulación de aproveitamentos e repoboacións forestais, Lei 3/2007, do 9 de abril, de prevención e defensa contra os incendios forestais de Galicia, e Orde do 31 de xullo de 2007 pola que se establecen os criterios para a xestión da biomasa vexetal, e as competencias atribuídas aos concellos nesta materia. De conformidade co procedemento previsto no artigo 22 da Lei 3/2007, do 9 de abril, de prevención e defensa contra os incendios forestais de Galicia, esta Alcaldía, en exercicio das facultades atribuídas polo artigo 21.1 da Lei 7/1985, do 2 de abril, reguladora das bases do réxime local, RESOLVE 1. Requirir á Comunidade de herdeiros de D. Karel Pedro Leopoldo Ziata Yungan, en calidade de titulares da parcela de referencia catastral 3241708NH0134S0001HH, emprazada na rúa Río Azor, Palmeira, Riveira, para que no prazo de quince (15) días naturais realicen os seguintes traballos para garantir o cumprimento da normativa sobre protección de incendios: No caso de que non se realicen os traballos requiridos no prazo establecido anteriormente, o Concello poderá proceder á execución subsidiaria imputando á parte propietaria da parcela os gastos ocasionados, ou mediante a imposición de multas coercitivas de 300 a 6.000 euros, reiterables ata lograr a execución dos traballos ordenados. Todo isto conforme o establecido no parágrafo 2 do artigo 199 da Lei 9/2002 e no artigo 31 do Regulamento de disciplina urbanística.2. Notificar aos interesados de conformidade co previsto no artigo 59.5. Contra a presente resolución, que pon fin á vía administrativa, poderá interpoñer os seguintes recursos: DE REPOSICIÓN: ante esta Alcaldía, no prazo dun mes contado desde o día seguinte ao da notificación da presente, e que se entenderá desestimado de non recaer resolución expresa no prazo dun mes a contar desde o día seguinte ao da súa presentación. CONTENCIOSO-ADMINISTRATIVO: ante o Xulgado do Contencioso-Administrativo de Santiago de Compostela, no prazo de dous meses a contar desde o día seguinte ao da notificación da presente ou, no caso de interposición do potestativo recurso de reposición, desde o día seguinte ao da resolución expresa do mesmo. Se a resolución do recurso de reposición non fora expresa senón tácita, o prazo para a interposición do recurso contencioso-administrativo será de seis meses a contarse a partir do día seguinte a aquel no que se produza o acto presunto. Todo iso, sen prexuízo de que interpoña calquera outro que estime axeitado a dereito. Riveira, 26 de maio de 2015 O Secretario Xeral, Juan Manuel Salguero del Valle” Riveira, 26 de maio de 2015 A Alcaldesa en funcións, Mª Dolores Elorduy Callón (Decreto de substitución de data 25 de maio de 2015)